Source: https://e-justice.europa.eu/content_member_state_case_law-13-fi-et.do?init=true&member=1
Timestamp: 2019-06-19 00:22:41+00:00
Document Index: 384704

Matched Legal Cases: ['kohus\n', '§ 6', '§ 7', 'kohus ', 'kohus ', 'kohus ', 'kohus ', 'kohus ', 'kohus ', 'kohus ']

Liikmesriikide kohtupraktika - Soome
Sellel leheküljel antakse ülevaade Soome kohtupraktikast.
Internetis avaldatav kohtupraktika
Kohtulahendite esitus / pealkiri
Ülemkohtu ja enamiku teiste kohtute puhul näidatakse märksõnu ja pealkirja koos kuupäevade ja registreerimisnumbriga.
Pealkirja näide
Soome ülemkohus
Tööleping – Ettevõtja üleminek – ELi õigus – Direktiivi tõlgendamise mõju
Registreerimisnumber: S2006/340
Esitamise kuupäev: 29.1.2009
Kohtuotsuse kuupäev: 23.4.2009
Toimik: 835
Kohtuasi käsitleb ettevõtja üleminekul töölt lahkunud töötaja õigust saada ülevõtjalt hüvitist töölepinguseaduse § 6 lõike 7 alusel, võttes arvesse nõukogu direktiivi 2001/23/EÜ artikli 4 lõiget 2.
Töölepinguseaduse 55/2001 § 7 lg 6
Nõukogu direktiivi 2001/23/EÜ (ettevõtjate, ettevõtete või nende osade üleminekul töötajate õigusi kaitsvate liikmesriikide õigusaktide ühtlustamise kohta) artikli 4 lõige 2
Eelnev tabel näitab, milline teave on kättesaadav ülemkohtu otsuste kohta. Märksõnade osa sisaldab märksõnu ja kohtuotsuse kuupäeva, lühikirjelduses on ära toodud kohtuotsuse põhisisu ning viited õigusaktidele sisaldavad teavet asjakohaste siseriiklike ja ELi õigusaktide kohta.
Soome kohtupraktika on kättesaadav HTML-vormingus.
Edasine menetlus
Olemas on teave edasise menetluse kohta järgmistes kohtutes:
ülemkohus ja teised kohtud annavad üldteavet edasikaebamise kohta,
ülemkohus ja teised kohtud annavad teavet pooleliolevate kohtuasjade kohta,
ülemkohus ja teised kohtud annavad teavet edasikaebamise tulemuste kohta,
ülemkohus ja teised kohtud annavad teavet kohtuotsuse pöördumatuse kohta,
ülemkohus ja teised kohtud ei anna teavet teistes kohtutes (nt põhiseaduskohtus) toimuva kohta,
ülemkohus annab teavet edasise menetluse kohta Euroopa Kohtus, kuid teised kohtud seda ei tee.
Kohtupraktika avaldamist riigi ja kohtute tasandil reguleerivad siduvad eeskirjad.
Ülemkohus, kõrgem halduskohus ja erikohtud avaldavad kogu kohtupraktika. Teised kohtud avaldavad ainult osa kohtupraktikast, olenevalt kohtuasja olulisusest, uute õigusaktide või õigusaktide muudatuste rakendamisest ja rakendamise ühtlustamise vajadusest.
Viimati uuendatud: 24/05/2018